การดูแลปฐมพยาบาล เข้ารับการรักษาทางการแพทย์
หากเป็นไปได้ จงขอประวัติทางการแพทย์จากคนที่กัดคุณ คุณต้องการจะทำให้แน่ใจว่าเขาได้รับการฉีดวัคซีนต่างๆ ในปัจจุบันแล้ว และไม่ได้มีอาการป่วยรุนแรงอื่นๆ เช่น โรคตับอักเสบ การทำเช่นนี้จะช่วยให้คุณคิดออกว่าสมควรจะไปพบกับแพทย์หรือไม่ และการรักษาแบบใดดีที่สุดสำหรับคุณ  หากคุณไม่สามารถได้ประวัติทางการแพทย์ของคนที่กัดคุณ จงดูแลปฐมพยาบาลบาดแผล แล้วจึงไปพบแพทย์ โรคสองชนิดที่น่าวิตกที่สุดคือ ตับอักเสบบี (Hepatitis B) กับบาดทะยัก (Tetanus) แม้จะไม่ได้เกิดขึ้นในทุกครั้งที่ถูกกัด แต่ก็อาจเกิดโรคตับอักเสบบี กับบาดทะยักได้ โดยเฉพาะอย่างยิ่งในบาดแผลติดเชื้อต่างๆ   ไม่น่าที่จะเกิดการแพร่เชื้อเอชไอวี (HIV) หรือตับอักเสบบีในระหว่างการกัด แต่ก็อาจเกิดขึ้นได้ หากไม่รู้ว่าคนที่กัดเป็นใคร การตรวจหาไวรัสเอชไอวีสามารถช่วยให้ผู้ถูกกัดสงบใจได้ ในทันทีที่คุณมีบาดแผลถูกคนกัด จงตรวจสอบจุดที่มีรอยกัด ประเมินความร้ายแรงของบาดแผล และพยายามตัดสินใจเรื่องแนวทางการปฏิบัติที่ดีที่สุด   จงจำไว้ว่าบาดแผลถูกคนกัดทั้งหมดนั้นร้ายแรง  บาดแผลถูกคนกัดอาจครอบคลุมทุกสิ่ง ตั้งแต่บาดแผลถูกกัดลึกจากการต่อสู้หรือจากสถานการณ์อื่น ไปจนถึงรอยฟันครูดบนนิ้วมือหรือข้อนิ้วมือของคุณ  หากแผลถูกกัดทำให้ผิวหนังฉีกขาด คุณจำเป็นต้องไปพบแพทย์และรับการดูแลทางการแพทย์เพิ่มเติมจากการปฐมพยาบาล หากบาดแผลมีเลือดไหล จงใช้ผ้าพันแผลหรือใช้ผ้าแห้งที่สะอาดกดห้ามเลือด อย่าทำการปฐมพยาบาลใดๆ จนกว่าจะได้ควบคุมให้เลือดหยุดไหลแล้ว เพื่อที่คุณจะได้ไม่สูญเสียเลือดมากจนเกินไป  คุณอาจนอนลงบนพรมหรือบนเตียงหากเลือดออกมาก เพื่อช่วยป้องกันไม่ให้ร่างกายสูญเสียความร้อนจนเกิดช็อกได้  หากมีเลือดออกผ่านผ้าพันแผลหรือผ้า อย่าดึงผ้าผืนเก่าออกเพื่อเปลี่ยนใหม่ จงทำเพียงวางผ้าผืนใหม่ทับผ้าผืนเดิมบนบาดแผลจนกว่าเลือดจะหยุดไหล  หากมีสิ่งใดในบาดแผล เช่น เศษฟันหัก อย่าออกแรงกดมากจนเกินไป หรือพยายามนำสิ่งนั้นออกจากบาดแผล เมื่อห้ามเลือดจนหยุดแล้ว จงล้างแผลด้วยสบู่และน้ำ การทำเช่นนี้จะช่วยกำจัดแบคทีเรียและอาจลดความเสี่ยงเรื่องการติดเชื้อให้เหลือน้อยที่สุด  คุณไม่จำเป็นต้องซื้อสบู่พิเศษใดๆ  เพราะสบู่ทุกชนิดล้วนช่วยขจัดแบคทีเรียได้ทั้งสิ้น  จงทำให้แน่ใจว่าได้ล้างและเช็ดบาดแผลจนแห้งดีแล้ว แม้จะรู้สึกเจ็บก็ตาม ล้างแผลจนไม่มีสบู่ตกค้าง หรือจนกระทั่งได้ล้างเศษชิ้นส่วนต่างๆ เช่น ผงฝุ่น ออกไปแล้ว  คุณอาจใช้โพวิโดน ไอโอดีน (Povidone iodine) เป็นน้ำยาใส่แผลเพื่อฆ่าเชื้อแบคทีเรีย แทนที่จะใช้สบู่กับน้ำได้ด้วย โดยคุณอาจใส่ไอโอดีนลงบนบาดแผลโดยตรง หรือใส่บนผ้าพันแผลก็ได้  อย่าดึงเศษชิ้นส่วนใดๆ ที่ฝังอยู่ออกจากบาดแผล เช่น เศษชิ้นส่วนฟันที่แตกหัก เพราะการทำเช่นนี้อาจทำให้การติดเชื้อแพร่ออกไปได้ การทาขี้ผึ้งปฏิชีวนะหรือครีมสามารถช่วยป้องกันการติดเชื้อได้ แถมยังอาจช่วยลดอาการบวม ลดความเจ็บปวด และเร่งการสมานแผล  คุณอาจใช้ขี้ผึ้งปฏิชีวนะ เช่น นีโอมัยซิน (Neomycin)โพลีมิกซิน บี (Polymyxin B) บาซิทราซิน (Bacitracin) เพื่อป้องกันการติดเชื้อ  ยาเหล่านี้หาซื้อได้ตามร้านขายยาและร้านขายของชำส่วนใหญ่ กับตามแหล่งขายปลีกออนไลน์ของร้านค้าเหล่านั้น เมื่อบาดแผลไม่มีเลือดออกแล้วและแผลไม่ได้ติดเชื้อ จงใช้ผ้าพันแผลผืนใหม่ที่สะอาดหรือปราศจากเชื้อและแห้ง การทำเช่นนี้อาจจำกัดการเปิดรับแบคทีเรียและช่วยป้องกันการติดเชื้อ หากบาดแผลถูกกัดไม่ใหญ่มากนัก และ/หรือคุณตัดสินใจว่าจะไม่เข้ารับการรักษาทางการแพทย์ มีความสำคัญที่คุณจะตรวจดูบาดแผลเพื่อหาสัญญาณต่างๆ ของการติดเชื้อ การทำเช่นนี้อาจช่วยป้องกันปัญหาทางการแพทย์ร้ายแรงต่างๆ ซึ่งรวมทั้งภาวะพิษเหตุติดเชื้อ (Sepsis)  หากบาดแผลเป็นสีแดง แตะแล้วร้อน และเจ็บมาก นี่คือสัญญาณของการติดเชื้อ  อาการอื่นๆ ของการติดเชื้อคือมีไข้ และหนาวสั่น  หากคุณมีอาการหนึ่งใดจากอาการเหล่านี้ มีความสำคัญที่คุณจะขอรับคำปรึกษาจากมืออาชีพทางการแพทย์ เพื่อจะได้ไม่ติดเชื้ออย่างรุนแรง หรือมีอาการรุนแรงทางการแพทย์อื่นๆ หากแผลถูกกัดเป็นแผลฉีก หรือแผลไม่สมานหลังทำการปฐมพยาบาลแล้ว จงรีบไปพบแพทย์โดยเร็วที่สุดที่จะทำได้ คุณอาจต้องการการรักษาเชิงลึกมากกว่าที่จะทำได้ที่บ้าน ซึ่งสามารถลดความเสี่ยงที่จะติดเชื้อ หรือความเสียหายต่อเส้นประสาทให้เหลือน้อยที่สุด  มีความสำคัญที่จะไปพบแพทย์ หากบาดแผลถูกคนกัดทำให้ผิวหนังของคุณฉีกขาด เพราะอาจกลายเป็นแผลติดเชื้อได้อย่างง่ายดายมาก คุณสมควรขอรับการรักษาบาดแผลผิวหนังฉีกขาดภายใน 24 ชั่วโมง  หากบาดแผลมีเลือดไหลไม่หยุด หรือถูกกัดจนสูญเสียเนื้อเยื่อสำคัญๆ จงขอความช่วยเหลือจากแผนกฉุกเฉิน.  จงปรึกษาแพทย์หากคุณวิตกแม้เพียงเกี่ยวกับรอยกัดเล็กที่สุด หรือรอยแผลถลอกจากปากคน   แจ้งให้แพทย์ทราบว่าคุณได้แผลถูกกัดมาอย่างไร การทำเช่นนี้อาจช่วยแพทย์เรื่องการรักษาคุณ หรือเพื่อที่แพทย์จะได้แจ้งขอความช่วยเหลือหากเกี่ยวข้องกับความรุนแรง  แพทย์จะวัดขนาดบาดแผลและเขียนบันทึกเวชระเบียน  เช่น ที่อยู่ หรือหากดูเหมือนว่าคุณมีความเสียหายของเส้นประสาทหรือเอ็นกล้ามเนื้อ  แพทย์อาจสั่งตรวจเลือดหรือเอกซเรย์ โดยขึ้นอยู่กับความรุนแรงของบาดแผลที่ถูกกัด หากมีวัสดุแปลกปลอมใดๆ ในบาดแผลถูกกัด เช่น ฟัน แพทย์จะเอาออกเพื่อลดความเสี่ยงที่คุณจะติดเชื้อให้เหลือน้อยที่สุด และอาจช่วยบรรเทาอาการปวดใดๆ ที่คุณมีได้ด้วย หากคุณมีรอยกัดขนาดใหญ่ที่ใบหน้า แพทย์ของคุณสมควรขอความช่วยเหลือจากแพทย์ศัลยกรรมตกแต่งให้เย็บแผลให้ เพื่อที่แผลจะได้หายดีอย่างเหมาะสม โดยมีแผลเป็นน้อยที่สุด ไม่ผิดปกติหากคุณจะคันตรงรอยเย็บ หากนี่เป็นปัญหา คุณอาจใช้ขี้ผึ้งปฏิชีวนะทาบางๆ เพื่อบรรเทาอาการคัน และช่วยป้องกันการติดเชื้อ แพทย์อาจเขียนใบสั่งยาปฏิชีวนะสักขนานหนึ่งจากที่มีอยู่ต่างๆ กันหลายขนานสำหรับแผลถูกคนกัด ยาเหล่านี้สามารถช่วยลดความเสี่ยงที่คุณจะติดเชื้อให้น้อยลง  แพทย์อาจสั่งยาขนานหนึ่งของยาปฏิชีวนะในรายชื่อดังต่อไปนี้เพื่อต่อสู้กับอาการติดเชื้อ: ยาเซฟาโลสปอริน (Cephalosporin) ยาเพนนิซิลิน (Penicillin) ยาคลินดามัยซิน (Clindamycin) ยาอิริโทรมัยซิน ( Erythromycin) หรือยาอะมิโนไกลโคไซด์ส (Aminoglycosides)  ตามปกตินั้น การรักษาด้วยยาปฏิชีวนะจะใช้เวลาสามถึงห้าวัน หากมีการติดเชื้อ อาจจำเป็นต้องตามมาด้วยคอร์สรักษาที่ยาวนานมากขึ้น อาจนานได้จนถึงหกสัปดาห์ หากคุณไม่ได้ฉีดวัคซีนป้องกันบาดทะยักเลยภายในห้าปี แพทย์อาจเขียนใบสั่งให้ฉีดวัคซีนกระตุ้นหนึ่งเข็ม การทำเช่นนี้สามารถช่วยป้องกันการติดเชื้อซึ่งทำให้เกิดโรคบาดทะยัก (Tetanus) หรือ โรคขากรรไกรแข็ง (Lockjaw)ได้  จงทำให้แน่ใจว่าได้แจ้งให้แพทย์ทราบเรื่องวันที่คุณฉีดวัคซีนป้องกันโรคบาดทะยักเข็มล่าสุด หรือแจ้งว่าไม่เคยฉีดวัคซีนมาก่อนเลย บาดทะยักเป็นอาการติดเชื้อที่มีอันตรายถึงตายได้  หากคุณรู้ประวัติทางการแพทย์ของคนที่กัดคุณ อาจไม่จำเป็นต้องฉีดวัคซีนป้องกันบาดทะยัก หากคุณไม่รู้ประวัติทางการแพทย์ของคนที่กัดคุณ แพทย์อาจทำการทดสอบหาการแพร่กระจายของเชื้อโรคต่างๆ  เช่น เอชไอวี และไวรัสตับอักเสบบี ในระยะห่างเท่าๆ กัน การทำเช่นนี้ไม่เพียงระบุการติดเชื้อที่อาจเกิดขึ้นได้ แต่ยังทำให้ใจคุณสงบด้วย มีความไม่น่าจะเป็นอย่างยิ่งที่คุณจะติดเชื้อโรคใดๆ เช่น เอชไอวี ไวรัสตับอักเสบบี หรือ เริม จากการถูกคนกัด เป็นเรื่องปกติที่คุณจะปวดอยู่สี่ห้าวันหลังจากถูกกัดจนเป็นแผล จงใช้ยาแก้ปวดที่มีขายทั่วไป หรือยาแก้ปวดตามใบสั่งแพทย์เพื่อช่วยบรรเทาปวดและอาการบวม  จงกินยาแก้ปวดที่มีขายทั่วไป เช่น ไอบูโพรเฟน (Ibuprofen) หรืออะเซตามิโนเฟน (Acetaminophen) ยาไอบูโพรเฟนยังอาจช่วยบรรเทาอาการบวมหลังการผ่าตัดได้ด้วย แพทย์อาจเขียนใบสั่งยาแก้ปวดให้ หากคุณใช้ยาแก้ปวดที่มีขายทั่วไปไม่ได้ผล หากคุณมีรอยกัดรุนแรงอย่างยิ่งจนทำให้สูญเสียเนื้อเยื่อ แพทย์อาจเสนอแนะให้ทำศัลยกรรมตกแต่ง  การทำเช่นนี้อาจซ่อมแซมผิวของคุณให้กลับสู่สภาพก่อนเกิดเหตุโดยมีแผลเป็นเพียงเล็กน้อยเท่านั้น.
ร้องขอประวัติทางการแพทย์ของคนกัด. ประเมินบาดแผล. ห้ามเลือด. ล้างแผล. ทาขี้ผึ้งปฏิชีวนะ(Antibiotic ointment) ตรงบริเวณที่ถูกกัด. ปิดแผลด้วยผ้าพันแผลที่สะอาด. มองหาอาการติดเชื้อ. ไปพบแพทย์. จงอนุญาตให้แพทย์นำวัสดุแปลกปลอมใดๆ ในบาดแผลออกไป. หากมีบาดแผลบนใบหน้า จงให้แพทย์ศัลยกรรมตกแต่งเป็นผู้เย็บบาดแผล. กินยาปฏิชีวนะเพื่อป้องกันการติดเชื้อ. ฉีดวัคซีนป้องกันบาดทะยัก. ทดสอบหาการแพร่กระจายของโรค. ใช้ยาแก้ปวด. ซ่อมแซมความเสียหายต่างๆ ด้วยศัลยกรรมตกแต่ง.
https://www.wikihow.com/Treat-a-Human-Bite https://www.wikihow.com/Treat-a-Human-Bite
Administering First Aid Getting Medical Treatment